laion/Wikipedia-Exotic huggingface dataset:
יחסי צ'כיה–רוסיה

יחסי צ'כיה-רוסיה הם היחסים הדיפלומטיים והבילטרליים בין הרפובליקה הצ'כית לבין הפדרציה הרוסית. לרפובליקה הצ'כית שגרירות במוסקבה ושתי קונסוליות (בסנקט פטרבורג וביקטרינבורג). לפדרציה הרוסית שגרירות בפראג ושתי קונסוליות (בברנו ובקרלובי וארי). במשך כל תקופת ימי הביניים ובתקופה המודרנית המוקדמת, צ'כוסלובקיה הייתה חלק מהאימפריה הרומית הקדושה והאימפריה האוסטרית. במהלך המחצית הראשונה של המאה ה-20 נקראו היחסים בין שתי המדינות בשם יחסי ברית המועצות-צ'כוסלובקיה. לאחר מלחמת העולם השנייה, כאשר המפלגה הקומוניסטית במדינה השתלטה עליה באמצעות הפיכה ב-1948, הפיכה שנתמכה בידי ברית המועצות, הפכה צ'כוסלובקיה חלק מהגוש המזרחי, על פי ברית ורשה עם ברית המועצות ומדינות מזרח אירופיות נוספות. היחסים היו טובים (כי המפלגה השולטת צייתה לכל ההוראות ממוסקבה), עד 21 באוגוסט 1968 כאשר בעקבות "האביב של פראג" פלשה ברית המועצות למדינה. 108 צ'כוסלובקים מתו ו-500 נפצעו כתוצאה מהפלישה. עקב הפלישה נבלמו הרפורמות הדמוקרטיות והליברליות, וזאת עקב השתלטות הפוליטיקאים הנאמנים למוסקבה על המדינה מחדש. ב-7 בדצמבר 2011, נשיא רוסיה דמיטרי מדבדב ביקר בפראג, וחתם על חוזים כלכליים ותרבותיים. שתי המדינות מתייחסות זו לזו כשותפת סחר חשובה. באפריל 2021 גירשה צ'כיה 18 דיפלומטים רוסים, בחשד שהיו מעורבים בפיצוץ מחסן תחמושת ב-2014. בתגובה, גירשה רוסיה 20 דיפלומטים צ'כים. בשנת 2014 עמד שווי הסחר בין שתי המדינות על כ-11.7 מיליארד דולר, אך שווי זה ירד עקב הסנקציות על רוסיה בעקבות סיפוח חצי האי קרים. אף על פי שהסחר בין שתי המדינות נאמד במיליארדי דולרים מדי שנה, וצ'כיה היא יעד תיירותי משמעותי לתיירים הרוסים, הצ'כים נוטים שלא לבטוח ברוסיה, לאחר פלישת ברית המועצות ב-1968, ולהם דעה שלילית על רוסיה. רוסיה הין בין המדינות שנתפסות בצורה השלילית ביותר בידי הצ'כים, כאשר בנובמבר 2016 רק 26% מהצ'כים ציינו כי להם דעה חיובית על רוסיה. יחסי ישראל–צ'כיה יחסי ישראל–רוסיה מדיה וקבצים בנושא יחסי צ'כיה–רוסיה בוויקישיתוף אתר שגרירות צ'כיה ברוסיה אתר שגרירות הפדרציה הרוסית בצ'כיה רויטרס, הפיצוצים בצ'כיה ב-2014: פראג מגרשת דיפלומטים רוסים, בריטניה תומכת, באתר מעריב, ‏18 באפריל 2021 רוסיה מגרשת 20 דיפלומטים צ'כים אחרי שהואשמה בפיצוץ מחסן התחמושת, באתר וואלה!, ‏19 באפריל 2021 הסחר הבילטרלי בין צ'כיה לרוסיה ב-2015, באתר RUSSIAN EXPORTS, ‏26-04-2016 (באנגלית) דן בילפסקי, במזרח אירופה, הסכם עם הרוסים מעלה את השדים, באתר ניו יורק טיימס, ‏06-04-2010 (באנגלית) אהדת הציבור הצ'כי לכמה מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
עיר גיבורה

עיר גיבורה (ברוסית: город-герой) הוא תואר כבוד שהוענק לתריסר ערים מטעם ברית המועצות בתחומיה, עבור הפגנת גבורה יוצאת דופן במהלך "המלחמה הפטריוטית הגדולה", היא מלחמת העולם השנייה. בנוסף ניתן התואר מבצר גיבור למבצר אחד. תארים אלו מקבילים לתואר האישי "גיבור ברית המועצות". השימש במונח "עיר גיבורה" הופיע לראשונה בעיתון פראבדה ב-1942. השימוש הרשמי הראשון בו היה ב-1 ביוני 1945, כאשר שליט ברית המועצות יוסיף סטלין הוציא את פקודת הפיקוד העליון מס' 20 שלו. בפקודה ציווה לירות מטחי כבוד לכבוד הערים הגיבורות לנינגרד, סטלינגרד, סבסטופול ואודסה. ב-22 ביוני 1961 - יום השנה העשרים לתחילת המלחמה הפטריוטית הגדולה - הוכרה קייב כעיר גיבורה, ביחד עם הענקת אות לנין לעיר וייסוד מדליית הגנת קייב. ב-8 במאי 1965 - יום השנה ה-20 לסיום המלחמה - הוכרז התואר רשמית בצו של הפרזידיום של הסובייט העליון של ברית המועצות. באותו מועד הוענק התואר באופן רשמי לחמש הערים הנזכרות לעיל, ובנוסף ניתן גם למוסקבה. אז גם הוכרז מבצר ברסט ליטובסק כמבצר גיבור. התואר הוענק בהמשך לשש ערים נוספות: קרץ' ונובורוסיסק - ב-14 בספטמבר 1973 מינסק - ב-26 ביוני 1974 טולה - ב-7 בדצמבר 1976 מורמנסק וסמולנסק - ב-6 במאי 1985 ב-1988 הסתיימה רשמית הענקת התואר. לערים הגיבורות הוענקו גם אות לנין, מדליית כוכב הזהב ותעודה על מעשה הרואי מאת הפרזידיום של הסובייט העליון. בנוסף הוקם בכל עיר אובליסק זיכרון מיוחד. בשנת 2006 אישר הפרלמנט של רוסיה חוק לייסוד התואר עיר תהילה צבאית, המקביל לתואר העיר הגיבורה הסובייטי. תואר זה הוענק עד כה ל-45 ערים ברוסיה. שום עיר לא קיבלה את שני התארים גם יחד. מספר מדינות העניקו עיטורי גבורה לערים או טריטוריות שלהן לזכר קורותיהן במלחמת העולם השנייה ובמלחמות אחרות: יוגוסלביה הקומוניסטית העניקה בעקבות מלחמת העולם השנייה את אות גיבור יוגוסלביה לשמונה ערים בתחומיה - בלגרד, זאגרב, ליובליאנה, נובי סאד, פרילפ, דרבר וטסטינה; קובה העניקה תואר עיר גיבורה למספר ערים בתחומיה ובראשן סנטיאגו דה קובה, להכרה בגבורתה במהלך מלחמת האזרחים של קובה, מלחמת ארצות הברית–ספרד והמהפכה הקובנית; איטליה עיטרה מספר ערים במדליית הזהב של גבורה צבאית, בהן נאפולי על ההתקוממות העממית נגד הכוחות הנאצים ששלטו בעיר במלחמת העולם השנייה, ; האימפריה הבריטית עיטרה את האי מלטה בעיטור צלב ג'ורג' על עמידתו במצור במלחמת העולם השנייה; ספרד העניקה לעיר סרגוסה את התואר Siempre Heroica (הרואית תמיד) בעקבות הגנת האזרחים על העיר ב-1838, במהלך המלחמה הקרליסטית הראשונה; אוקראינה העניקה לערים הוסטומל, וולנוואחה, חרסון, חרקיב, מריופול, מיקולאייב וצ'רניהיב את אות גיבור אוקראינה, וכן הקנתה להן את התואר עיר גיבורה, במהלך מלחמת אוקראינה–רוסיה. מדיה וקבצים בנושא עיר גיבורה בוויקישיתוף כתבה על הערים הגיבורות, באתר פראבדה (באנגלית)
כיס (פירושונים)

האם התכוונתם ל... כיס – קפל תפור או שקית המחוברים לבגד ונועדו לחפצים. כיס אוויר – תופעה של שינויי לחץ וטלטלות בעת טיסה. כיס האשכים – קפל עור השוכן מתחת לפין, אשר מכיל את האשכים. כיס המרה – איבר קטן הממוקם בצמוד לכבד שהפרשותיו מסייעות בתהליך העיכול. כיס – איבר ייחודי ליונקי כיס כמו הקנגורו. כיס עמוק – מושג סלנג משפטי-כלכלי מיובא מארצות הברית. כיס פלוג'ה – מובלעת ובה אלפי חיילים מצרים, שהייתה במצור של צה"ל במהלך מלחמת העצמאות בתחומי העיירה אל-פאלוג'ה כיס קולמר – מובלעת במרכז אלזס, אשר הוחזקה בידי הארמייה הגרמנית ה-19, והותקפה על ידי קבוצת הארמיות השישית של בעלות הברית. קיס
יחסי סן מרינו – קנדה

יחסי סן מרינו-קנדה הם היחסים הדיפלומטיים הרשמיים שבין הרפובליקה המרוממת של סן מרינו לבין קנדה. היחסים בין שתי המדינות בנויים בעיקר על שותפות כלכלית. בין קנדה לבין סן מרינו כוננו יחסים דיפלומטיים רשמיים ברמה הקונסולרית בשנת 1960. שתי המדינות כוננו יחסים דיפלומטיים מלאים בשנת 1997. בשנת 2011 נכנס לתוקף הסכם בין סן מרינו לבין קנדה בנוגע לחילופי מידע בנושא המיסים שכלל בתוכו גם אמנה למניעת כפל מס, המסמנת (על פי משרד החוץ הקנדי) את המחויבות של שתי המדינות לשקיפות פיננסית. התוצר המקומי הגולמי של סן מרינו עומד על 1.44 מיליארד דולר אמריקאי, סכום עצום למדינה כזו קטנה. עם 44,208 דולר אמריקאי לאדם, מה שגרר משקיעים קנדים אחדים להשקיע בסן מרינו. קנדה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של קנדה בסן מרינו נמצאת ברומא, בירת איטליה. סן מרינו אינה מיוצגת בקנדה, הן בדרג השגרירות והן בדרג הקונסולרי. סגן הנציג במשלחתה של סן מרינו לאו"ם מתמנה באופן אוטומטי להיות שגריר המדינה בקנדה. מדיה וקבצים בנושא יחסי סן מרינו – קנדה בוויקישיתוף Canada-San Marino Relations
יחסי מלטה–קפריסין

יחסי מלטה-קפריסין הם היחסים הדיפלומטיים הרשמיים שבין רפובליקת מלטה לבין רפובליקת קפריסין. שתי המדינות הן מדינות אי בים התיכון וכן חברות באיחוד האירופי ובחבר העמים הבריטי. בין ההוספיטלרים לבין תושבי קפריסין היו יחסים ידידותיים היסטורית, ההוספיטלרים עברו בקפריסין בדרך מישראל חזרה למלטה. חלקם השתקעו שם, והכוח המשתקע הפך לכוח משפיע בים התיכון. היחסים הפוליטיים בין שתי המדינות קרובים בזכות קווי הדמיון בין שתי המדינות (היסטורית, כלכלית ואזורית). במאי 2004 שתי המדינות נכנסו יחד לאיחוד האירופי. בשנת 2005 הבטיח הנציב העליון של מלטה לקפריסין סייבור ג'ון בלזן כי ארצו תתמוך בכל הצעדים שתעשה רפובליקת קפריסין נגד הרפובליקה הטורקית של צפון קפריסין, על מנת לאחדה מחדש. שר החוץ הקפריסאי, מרקוס קיפריאנו שוחח בשנת 2008 עם נשיא מלטה על נושאי חוץ רבים. קיפריאנו התקבל על ידי נשיא מלטה במסגרת ביקורו במדינה ביולי 2008. הנושא העיקרי בו עסקו קפריסין ומלטה בביקור היה הסכסוך הישראלי-פלסטיני. מלטה גינתה את ישראל במגוון תחומים וקפריסין הגיבה בצורה רפה יותר. בביקור סוכם כי עד שהשגרירות המלטזית בישראל תוקם, מלטה תיוצג בישראל באמצעות שגרירות קפריסין בתל אביב. שתי המדינות החליטו כי הן יחלקו גם משרד דיפלומטי ברמאללה. מלטה אינה מיוצגת בקפריסין בדרג השגרירות אלא באמצעות שגרירותה באתונה, בירת יוון. מלטה מיוצגת בקפריסין בדרג הקונסולרי באמצעות קונסוליה כללית שהיא מחזיקה בלימסול. קפריסין אינה מיוצגת במלטה בדרג השגרירות אלא באמצעות שגרירותה ברומא, בירת איטליה. List of Treaties between the 2 countries by the Ministry of Foreign Affairs of Cyprus EU Facts: Cyprus and Malta on Civitas Anthony D. Gatt, Malta pledges support for Cypriot reunification, Malta Media, February 13, 2005 EMBASSY OF MALTA IN ATHENS, GREECE CONSULATE GENERAL OF MALTA IN LIMASSOL, CYPRUS EMBASSY OF CYPRUS IN ROME, ITALY
Tropicos

Tropicos (בתרגום חופשי: טרופיקוס) הוא מאגר נתונים בוטני מקוון המכיל מידע טקסונומי על צמחים, בעיקר במרכז ודרום אמריקה, ומתוחזק על ידי הגן הבוטני במיזורי מעל 25 שנים. המאגר מכיל נתונים טקסונומיים וביבליוגרפיים על יותר מ-4.2 מיליון דגימות עשבוניות. וכן, הוא מכיל נתונים על למעלה מ 49,000 פרסומים מדעיים. כמו כן, מאגר זה מוצע באנגלית, צרפתית וספרדית, והנתונים הישנים ביותר במאגר הם משנת 1703. אתר האינטרנט הרשמי של Tropicos ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אוסקר מוריו

אוסקר פביאן מוריו מוריו (בספרדית: Óscar Fabián Murillo Murillo) הוא כדורגלן קולומביאני המשחק בתפקיד הבלם בקבוצת פצ'וקה. לאחר עונה אחת בקבוצת סנטאורוס וייויסנסיו מליגת המשנה, עבר מוריו בן ה-20 לקבוצת דפורטס קינדיו מהליגת העל הקולומביאנית ליגה הבכירה. את משחק הבכורה בקינדיו רשם ב-15 בפברואר 2009 במשחק החוץ מול מיונאריוס באצטדיון אל קמפין ואת גול הבכורה כמקצוען כבש ב-18 במרץ באותה שנה במשחק החוץ מול ריאל קרטחנה. לקראת טורניר הקלאוסורה 2011 עבר מוריו לשחק כמושאל בדפורטיבו פריירה. את הבכורה ערך ב-28 באוגוסט במשחק מול לה אקידד ובסך הכל שיחק 16 משחקים מבלי לכבוש שערים. את הקפיצה הגדולה ביכולתו עשה מוריו כאשר אתלטיקו נסיונל רכשה אותו ב-2012. הוא ערך את הבכורה ב-29 בינואר במשחק הבית מול דפורטיבו קאלי, משחק שבו ניצחה נסיונל 0-4. ב-14 בפברואר רשם את הבכורה שלו בטורניר בין-לאומיים, כאשר פתח בהרכב במשחק הבית מול אוניברסידד דה צ'ילה במסגרת הקופה ליברטדורס. כעבור שבועיים, ב-28 בפברואר, כבש לראשונה בקריירה שלו שני שערים באותו משחק, כאשר אתלטיקו נסיונל ניצחה בחוץ את מיונאריוס 2-3. את שער הבכורה שלו בטורניר בין לאומי כבש ב-10 באפריל בניצחון על פניארול 0-3 במסגרת הקופה ליברטדורס. שיחק במועדון שלוש שנים שבהן זכה בלא פחות משבעה תארים. ב-10 בדצמבר 2015 הודיע מועדון פצ'וקה על החתמתו של מוריו. את הבכורה במדי המועדון המקסיקני הוא ערך ב-8 בינואר 2016 ומהר הפך לאחד משחקני ההגנה הטובים בליגה. כבר בעונתו הראשונה במקסיקו היה שותף לאליפות של פצ'וקה, כאשר שיחק במשחק הגמר מול מונטריי, משחק אותו ניצחה פצ'וקה 1-2 בסיכום שני המשחקים. ב-5 בפברואר 2017 כבש את שער הבכורה שלו במקסיקו, בדקה האחרונה במשחק מול פומאס שהסתיים בתיקו. ב-26 באפריל היה שותף לזכייה של המועדון בליגת האלופות של CONCACAF. מוריו ערך את הופעת הבכורה שלו בנבחרת קולומביה בלה פאס מול בוליביה במסגרת מוקדמות מונדיאל 2018 ב-24 במרץ 2016. בסך הכל שיחק מוריו תשע פעמים במהלך מוקדמות המונדיאל, לא כבש עד עכשיו במדים הלאומיים והיה שותף להעפלת הנבחרת למונדיאל 2018. נכלל בסגל הסופי של הנבחרת למונדיאל 2018 ושיחק במשחק הראשון מול יפן ב-19 ביוני, משחק שבו הפסידה קולומביה 1–2. זכה עם אתלטיקו נסיונל בסופרליגה 2012 זכה עם אתלטיקו נסיונל בקופה קולומביה 2012 זכה עם אתלטיקו נסיונל באליפות האפרטורה 2013 זכה עם אתלטיקו נסיונל בקופה קולומביה 2013 זכה עם אתלטיקו נסיונל באליפות הקלאוסורה 2013 זכה עם אתלטיקו נסיונל באליפות האפרטורה 2014 הגיע עם אתלטיקו נסיונל לגמר הקופה סודאמריקנה 2014 זכה עם אתלטיקו נסיונל באליפות הקלאוסורה 2015 זכה עם פצ'וקה באליפות הקלאוסורה 2016 זכה עם פצ'וקה בליגת האלופות של CONCACAF 2016-17 סיים עם פצ'וקה במקום השלישי בגביע העולם למועדונים 2017 נבחר לנבחרת השנה של הליגה המקסיקנית של טורניר הקלאוסורה 2016 אוסקר מוריו, באתר Transfermarkt אוסקר מוריו, באתר Soccerway אוסקר מוריו, באתר National Football Teams אוסקר מוריו, באתר FootballDatabase.eu Colombiareports.com, 4.6.18 Colombia names final squad for World Cup in Russia
כיס אוויר

כיס אוויר (באנגלית: Clear-air turbulence) הוא הכינוי שניתן לתופעה של מערבולות ושינויי לחץ נסתרים באוויר, שעלולים לגרום לטלטלות לא נעימות במהלך טיסה ואף לנזק למטוס או לתכולתו. כ-10 אחוזים מהמטוסים שנקלעים לכיס אוויר נפגעים.[דרוש מקור] הטלטולים הנגרמים בעת כניסה לכיס אוויר הם משני סוגים, טלטולים מעלה ומטה או טלטולים מצד אל צד. כשהמטוס עובר מעל זרמי אוויר עולים, הוא נדחף כלפי מעלה בקצב לא אחיד וכשהוא עובר את השפעת זרם האוויר הוא שב לגובה הקודם וכך נוצרים הטלטולים מעלה ומטה. בעת טיסה בגובה רב מטוסים נקלעים לעיתים לתוך זרם סילון וזה עלול לגרום לטלטולים מצד אל צד עד שהמטוס נחלץ מזרם. אם כיוון הזרם תואם את כיוון הטיסה, זרם הסילון עשוי לקצר את הטיסה ולהביא לחיסכון בדלק. המטוסים בנויים כך שיוכלו להתמודד עם כיסי האוויר בהצלחה. בשנת 1891 נעזר המהנדס הגרמני אוטו ליליינטל בזמן שבחן את הדרוויצר גלייטר בכיסי אוויר שהגיעו למהירות של 10 מטר בשנייה. כיצד נגרם כיס אוויר והאם הוא מסוכן? 13 פצועים מכיסי אוויר בטיסה מצרפת לישראל, ההתרעה על חגורות בטיחות הופעלה רק פחות מדקה לפני האירוע כיס אוויר, באתר אנציקלופדיה בריטניקה (באנגלית) אוטו ליליינטל centennialofflight.net/essay/Prehistory/lilienthal
ג'ון שרפנל

ג'ון שרפנל (באנגלית: John Shrapnel;‏ 27 באפריל 1942 – 14 בפברואר 2020) היה שחקן אנגלי. שרפנל נולד בברמינגהאם שבווריקשייר, למרי ליליאן מייפנווי והעיתונאי הסופר נורמן שרפנל. הוא למד בבית הספר העצמאי לבנים סיטי אוף לונדון שנמצא בסיטי של לונדון, ובבית הספר מייל אנד בסטוקפורט, שם החל להתעניין במשחק ולהופיע בקבוצת הדרמה של בית הספר. אחר כך למד בסנט קתרין קולג' באוניברסיטת קיימברידג' וקיבל תואר MA. כשחקן תיאטרון היה שרפנל חבר בלהקת התיאטרון המלכותי הלאומי של לורנס אוליבייה ובלהקה השייקספירית המלכותית. ב-2011 שיחק במחזה "The School for Scandal" בבימויה של דבורה וורנר שהועלה במרכז האמנויות ברביקן. שרפנל היה הקריין בפרק בסדרה "Wild Discovery". בטלוויזיה הופיע שרפנל בסדרות כגון "אליזבת' ר.", "Z-Cars", "אדוארד וגברת סימפסון", "חלל: 1999", "המפקח מורס", "GBH", הסדרה של סטיב קוגן "Coogan's Run", ובפרק בסדרה "המלחמה של פויל". ב-1983 הגיש פרק בסדרת הטלוויזיה "Great Little Railways" של ה-BBC. הוא שיחק בשלוש מחזות בסדרת המחזות של שייקספיר בהפקת ה-BBC, וגילם את קריאון במחזות של תבאי מאת סופוקלס. בסדרה "Ancient Rome: The Rise and Fall of an Empire" גילם את דמותו של פומפיי. הוא שיחק בתפקיד מנהל הכלא המיני-סדרה מסוגת פנטזיה אפית "הממלכה העשירית". שרפנל שיחק בסרטי קולנוע רבים בהם "ניקולס ואלכסנדרה" (1971), "האפיפיורית יוהנה" (1972), "הנסי" (1975), "שירותים אישיים" (1987), "Testimony" (מ-1988), "How to Get Ahead in Advertising" (מ-1989), "England, My England" (מ-1995), "101 כלבים וגנבים" (1996), "נוטינג היל" (1999), "חוקר העצמות" (2001), "קיי-19" (2002), ו-"נתיחת החייזר" מ-2006. עוד הופיע בסרטים היסטוריים כגון "גלדיאטור" בתפקיד הסנאטור גאיוס, "טרויה" (2004) בתפקיד נסטור, "אליזבת: תור הזהב" (2007) בדמות לורד הווארד, ובסרט "הדוכסית" (2008) בדמות גנרל גריי. בסדרה "רציחות במידסומר" הופיע שרפנל בשני פרקים, "Death in Chorus" ו-"Written in Blood", וגילם בהם שתי דמויות שונות. עוד שיחק בפרק "The Omega Man" בסדרה "ג'ונתן קריק" בדמות פרופ' לאנס גראומן. ב-2008 הופיע בסרט "Chemical Wedding" לצדו של סיימון קאלו, המספר את סיפורו של אליסטר קראולי. ב-2010 שיחק שרפנל בתפקיד מפקד המשטרה ג'ון פלשהם בפרק "The Fourth Man" של הסדרה "תחבולות חדשות". ברדיו שיחק שרפנל בתסכיתי הסדרה "המפקח מורס" מאת קולין דקסטר, וגילם את הדמות הראשית לצדו של רוברט גלניסטר ששיחק בתפקיד סמל לואיס. עוד כיכב בעיבוד לספר "נוירומנסר" מאת ויליאם גיבסון. שרפנל מת ב-14 בפברואר 2020 ממחלת הסרטן. היה נשוי מ-1975 לפרנצ'סקה אן בארטלי, בתה של השחקנית הבריטית דברה קר. הם גרו בהייבורי שבצפון לונדון ולהם שלושה בנים: הסופר ג'ו שרפנל (יליד 1976) והשחקנים לקס שרפנל (יליד 1979) וטום שרפנל (יליד 1981). ג'ון שרפנל, במסד הנתונים הקולנועיים IMDb (באנגלית) ג'ון שרפנל, באתר AllMovie (באנגלית) ג'ון שרפנל, באתר Rotten Tomatoes (באנגלית) ג'ון שרפנל, במסד הנתונים הקולנועיים KinoPoisk (ברוסית) ג'ון שרפנל, באתר MusicBrainz (באנגלית) John Shrapnel Biography (1942-) John Shrapnel. EnglishMovies.co.uk. Retrieved: 2 June 2014. Coveney, Michael (2020-02-18). "John Shrapnel obituary". The Guardian (באנגלית בריטית). ISSN 0261-3077. נבדק ב-2020-02-20.
פאוץ'

פאוץ' (לפי האקדמיה ללשון העברית, פֻּנְדָּה) הוא תיק קטן שמחובר לחגורה. בגרמניה הם נקראים "Bauchtasche" ("תיק בטן"), בצרפת, "banana bags", באנגליה, "bum bags" ובדרך כלל הם נקראים פאני פאקס (Fanny pack). בישראל הם נקראים לרוב "פאוץ'". הם נלבשים גם על ידי גברים וגם על ידי נשים. האינדיאנים לבשו חגורות עם תיק וכך גם בימי הביניים. בזמנו שימשו אף להסתרת נשק. בימי הביניים נהגו ללבוש תיקים סביב החגורה בהם נשאו כסף ופריטים נחוצים אחרים. תיק זה העיד על מעמד הלובש אותו. לרוב היה עשוי מעור. במאה ה-15 לבשו הצרפתים תיק צמוד לחגורה שנקרא chatelaine bag. הם השתמשו בו כדי לשאת מספריים, שעון, מפתחות וכדומה. הסקוטים נהגו ללבוש תיק סביב החגורה הנקרא sporran. הוא עשוי מעור או מפרווה ומקושט במכת, שער סוס, גדילים ואף ראש בעל חיים.הוא משמש בארנק כסף וכתיק לחפצים אישיים. החל משנות ה-80 החלו ללבוש חגורות תיקים. הלבוש נוח לספורט ובעיקר לריצות, אך גם ניתן למצוא אותו בתצוגות אופנה. מדיה וקבצים בנושא פאוץ' בוויקישיתוף פֻּנְדָּה, באתר האקדמיה ללשון העברית ההיסטוריה של תיק החגורה, באתר "instyle.com" (באנגלית) [he-promotional-fanny-pack-a-history.asp http://www.kissmyfannypack.com/history-fanny-pack/ funny pack], he-promotional-fanny-pack-a-history.asp http://www.kissmyfannypack.com/history-fanny-pack/(הקישור אינו פעיל) תיק חגורה, באתר https://www.leaf.tv/articles/history-of-the-fanny-pack/
לנד רובר 101 פורוורד קונטרול

לנד רובר 101 פורוורד קונטרול (באנגלית: Land Rover 101 Forward Control) היא משאית, בעלת הנעה כפולה 4x4, אשר יוצרה על ידי יצרנית רכב השטח הבריטית לנד רובר (Land Rover), אשר פועלת מהעיר סוליהול, אנגליה. המשאית מבוססת על שלדת רכב השטח לנד רובר דיפנדר ויוצרה במטרתה המקורית בכדי לגרור הוביצר קל L118, פגזים במשקל טונה אחת וכן להוביל את צוות התותח תוך כדי היותה קלה מספיק להובלה אווירית. מקור המספר "101" בשם הכלי הוא בסיס הגלגלים, העומד על 101 אינץ' (2,565 מ"מ). במשאית זו המנוע ממוקם מתחת תא הנהג, ובשל כך זה האחרון מתנשא גבוה מעל הקרקע ויש צורך בהיעזרות במדרך מיוחד המובנה בטבור הגלגלים הקדמיים בכדי לטפס אל התא. בשנת 1995, 31 משאיות כאלו הוסבו על ידי לנד רובר ונבנה עליהן גוף עתידני לשימוש בסרטו של סילבסטר סטאלון, השופט דרד. על פי עלילת הסרט, בשנת 2139 לנד רובר היא יצרן המכוניות היחיד ששרד, ועל כן הלוגו האובאלי הירוק של החברה מוצג בהבלטה לשם פרסומת. דגם משאית "לנד רובר 101 פורוורד קונטרול" יוצר בין השנים 1972–1978, לצורכי הצבא הבריטי בלבד. סך הכול יוצרו 2,669 יחידות. דגם "לנד רובר 101 פורוורד קונטרול" יועד לנהג + 9 נוסעים. גורר תותחים משאית אספקה משאית תובלה רכב קשר אמבולנס לנד רובר 101 פורוורד קונטרול לנד רובר 101 פורוורד קונטרול לנד רובר 101 פורוורד קונטרול לנד רובר 101 פורוורד קונטרול לנד רובר 101 פורוורד קונטרול לנד רובר 101 פורוורד קונטרול לנד רובר 101 פורוורד קונטרול - אמבולנס לנד רובר 101 פורוורד קונטרול לנד רובר 101 פורוורד קונטרול לנד רובר לנד רובר 101 פורוורד קונטרול - תמונות (exmoortrim.co.uk/101-forward-control) מדיה וקבצים בנושא לנד רובר 101 פורוורד קונטרול בוויקישיתוף לנד רובר 101 פורוורד קונטרול, סרטון באתר יוטיוב לנד רובר 101 פורוורד קונטרול, סרטון באתר יוטיוב לנד רובר 101 פורוורד קונטרול, סרטון באתר יוטיוב לנד רובר 101 פורוורד קונטרול, סרטון באתר יוטיוב (אמבולנס) לנד רובר 101 פורוורד קונטרול - מידות ומפרט טכניmilitary-today.com/trucks/land_rover_101 לנד רובר 101 פורוורד קונטרול - היסטוריהwinwaed.com/landy/history/fc101 לנד רובר 101 פורוורד קונטרולallisons.org/ll/4/LandRover/FC101 לנד רובר 101 פורוורד קונטרול - מפרט טכניmilitary-vehicle.org/vehicles/land-rover-101 לנד רובר 101 פורוורד קונטרול classiccarauctions.co.uk/land-rover-101-forward-control
קיסר (סוג)

קֵיסָר (שם מדעי: Pomacanthus) הוא סוג של דגים ממשפחת הקיסריים, שכולל בתוכו 13 מינים של דגי קיסר. קיסרים חיים בעיקר בשוניות אלמוגים באזורים טרופיים של האוקיינוס השקט והאוקיינוס ההודי. הקיסרים נודעו בזכות צבעיהם הבולטים, שהפכו אותם לפופולריים מאוד בקרב צלמים, צוללנים, ומגדלי אקווריומים ברחבי העולם, ולדגים מאוד פופולרים באקווריומים ציבוריים ברחבי העולם. ברוב מיני הקיסרים הצעירים עוברים שינוי משמעותי בדגמי הצבע שלהם עם הגעתם לבגרות, עד כדי כך שקיסרים צעירים לא נראים כלל דומים לקיסרים בוגרים. הסוג מכיל 13 מינים: קיסר כחול־טבעות (Pomacanthus annularis) קיסר אפור (Pomacanthus arcuatus) קיסר ים־סופי (Pomacanthus asfur) קיסר צהוב־זנב (Pomacanthus chrysurus) קיסר הדור (Pomacanthus imperator) קיסר הכתם (Pomacanthus maculosus) קיסר כחול־זהוב (Pomacanthus navarchus) קיסר צרפתי (Pomacanthus paru) קיסר דהוי (Pomacanthus rhomboides) קיסר רבגוני (Pomacanthus semicirculatus) קיסר מפוספס (Pomacanthus sexstriatus) קיסר כחול־פנים (Pomacanthus xanthometopon) קיסר קורטז (Pomacanthus zonipectus) קיסר כחול־טבעות קיסר ים־סופי קיסר מפוספס קיסר צרפתי קיסר צהוב־זנב קיסר כחול זהוב קיסר אפור קיסר כחול־פנים קיסר דהוי קיסר הכתם מדיה וקבצים בנושא קיסר בוויקישיתוף קיסר, באתר ITIS (באנגלית) קיסר, באתר NCBI (באנגלית) קיסר, באתר Animal Diversity Web (באנגלית) קיסר, באתר האנציקלופדיה של החיים (באנגלית) קיסר, באתר GBIF (באנגלית) מילון בעלי חיים: דגי הגרם (תשע"ב), 2012, באתר האקדמיה ללשון העברית
Viasat Series

Viasat Series הוא ערוץ טלוויזיה המשדר סדרות טלוויזיה. הערוץ הושק ב-16 בפברואר 2009 כ-TV1000 Drama. באותו יום הושקו גרפיקות חדשות בערוצי TV1000 במדינות הנורדיות, עם סמלילים חדשים ואריזות גרפיות חדשות. בניגוד לערוצי הטלוויזיה האחרים, ששודרו במשך כל היממה, הערוץ שידר דרמות בין השעות 06:00 בבוקר עד 18:00. הערוץ החליף את ערוץ היולים שהיה קיים עד אז בפלטפורמת הלווין של Viasat. הערוץ משדר כיום סרטים שונים דוגמת דרמות, פשע, ורומנטיקה. אתר האינטרנט הרשמי של Viasat Series ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
משוואת פואסון

משוואת פואסון היא משוואה דיפרנציאלית חלקית עם שימושים רבים באלקטרוסטטיקה, הנדסת מכונות ופיזיקה תאורטית. היא נקראת על שם המתמטיקאי והפיזיקאי הצרפתי סימאון דני פואסון. משוואת פואסון היא: Δ φ = f {\displaystyle \Delta \varphi =f} כאשר Δ {\displaystyle \Delta } הוא אופרטור לפלס או לפלסיאן ו- f , φ {\displaystyle f,\varphi } הן פונקציות מרחביות. כאשר המרחב הוא מרחב אוקלידי מסמנים את הלפלסיאן כך: ∇ 2 {\displaystyle {\nabla }^{2}} ומשוואת פואסון נכתבת בצורה הבאה: ∇ 2 φ = f {\displaystyle {\nabla }^{2}\varphi =f} במרחב תלת־ממדי במערכת צירים קרטזית המשוואה היא מהצורה הבאה: ( ∂ 2 ∂ x 2 + ∂ 2 ∂ y 2 + ∂ 2 ∂ z 2 ) φ ( x , y , z ) = f ( x , y , z ) . {\displaystyle \left({\frac {\partial ^{2}}{\partial x^{2}}}+{\frac {\partial ^{2}}{\partial y^{2}}}+{\frac {\partial ^{2}}{\partial z^{2}}}\right)\varphi (x,y,z)=f(x,y,z).} כאשר המשוואה היא הומוגנית ( f = 0 {\displaystyle f=0} ) משוואת פואסון הופכת למשוואת לפלס, והפונקציה המקיימת אותה נקראת פונקציה הרמונית: ∇ 2 φ = 0 {\displaystyle \nabla ^{2}\varphi =0} משוואת פואסון ניתן לפתור על ידי פונקציית גרין. ישנן גם שיטות נומריות רבות לפתרון. שיטת הרלקסציה היא אחת מהן. אחת מאבני היסוד של האלקטרוסטטיקה היא הצגת הבעיה המתוארת על ידי משוואת פואסון. מציאת φ {\displaystyle \varphi } עבור f {\displaystyle f} נתונה היא בעיה חשובה ועל ידי כך מוצאים את פונקציית הפוטנציאל החשמלי עבור התפלגות מטענים נתונה. במערכת יחידות SI: ∇ 2 Φ = − ρ ϵ 0 {\displaystyle {\nabla }^{2}\Phi =-{\rho \over \epsilon _{0}}} כאשר Φ {\displaystyle \Phi \!} הוא הפוטנציאל החשמלי (בוולט), ρ {\displaystyle \rho \!} היא צפיפות המטען (בקולון למטר בשלישית) ו- ϵ 0 {\displaystyle \epsilon _{0}\!} היא הפרמיטיביות של הריק (בפאראד למטר). באזור במרחב שבו אין מטענים מתקיים: ρ = 0 {\displaystyle \rho =0} והמשוואה לפוטנציאל הופכת למשוואת לפלס: ∇ 2 Φ = 0 {\displaystyle {\nabla }^{2}\Phi =0} בהתפלגות גאוסיאנית תלת־ממדית ספירית סימטרית של צפיפות המטען   ρ ( r ) {\displaystyle \ \rho (r)} מתקיים: ρ ( r ) = Q σ 3 2 π 3 e − r 2 / ( 2 σ 2 ) {\displaystyle \rho (r)={\frac {Q}{\sigma ^{3}{\sqrt {2\pi }}^{3}}}\,e^{-r^{2}/(2\sigma ^{2})}} כאשר Q {\displaystyle Q} הוא המטען הכולל, הפתרון   Φ ( r ) {\displaystyle \ \Phi (r)} של משוואת פואסון: ∇ 2 Φ = − ρ ϵ 0 {\displaystyle {\nabla }^{2}\Phi =-{\rho \over \epsilon _{0}}} נתון על ידי: Φ ( r ) = 1 4 π ϵ 0 Q r erf ( r 2 σ ) {\displaystyle \Phi (r)={1 \over 4\pi \epsilon _{0}}{\frac {Q}{r}}\,{\mbox{erf}}\left({\frac {r}{{\sqrt {2}}\sigma }}\right)} כאשר erf ( x ) {\displaystyle {\mbox{erf}}\,(x)} היא פונקציית השגיאה. ניתן לבדוק את נכונות הפתרון על ידי הערכה של ∇ 2 Φ {\displaystyle {\nabla }^{2}\Phi } . שימו לב שעבור r {\displaystyle r} גדול בהרבה מ- σ {\displaystyle \sigma } , erf ( x ) {\displaystyle {\mbox{erf}}\,(x)} מתקרבת ל-1 והפוטנציאל   Φ ( r ) {\displaystyle \ \Phi (r)} שואף לפוטנציאל של מטען נקודתי 1 4 π ϵ 0 Q r {\displaystyle {1 \over 4\pi \epsilon _{0}}{Q \over r}} , כצפוי. משוואת לפלס מדיה וקבצים בנושא משוואת פואסון בוויקישיתוף משוואת פואסון, באתר MathWorld (באנגלית)